Berantem dagang Amrik Serèkat ama Tiongkok

**Berantem dagang Amrik Serèkat ama Tiongkok** (tuker urup Arab Gundul: برنتم داݢڠ امريق شرکة-توڠکوق; basa Inggris: *China–United States trade war*; basa Cèng'im: 中美贸易战, tuker urup Pèng'im: *Zhōng Měi màoyì zhàn*; basa Indonésia: Perang dagang Amerika Serikat–Tiongkok) entu maènan lomba-lombaan deri Amrik Serékat èn Tiongkok. 
Amrik Serèkat èn Tiongkok jadi dunia punya kuasa penggedénya (utamanya dalem atur banda). Beranteman Amrik Serèkat èn Tiongkok dah jadi dampak nyeng gedé bakal gerakan pulitik antérobangsa. Enni ihwal kejadian lantaran dua-duanya ada punya patok bakal macem-macem barang. Mangkanya, dampak macem-macem ihwal dalem atur banda ampé sedunia-dunia nyeng digero' ama Donald Trump jadi "beranteman tarip". Tarip nyeng ditengtuin di Tiongkok èn Amrik Serékat dah ngeja keoratengtuan atur banda dunia èn dampaknya berasa bakal juntrungan pemasokan barang antérobangsa.

Tanggal 6 Juli 2028, Persidèn Amrik Serèkat Donald Trump njalanin béa masup bakal barang-barang Tiongkok nyeng jumblahnya ampé $34 miliar, nyeng kena bales Tiongkok munggain béa masup bakal barang-barang deri Amrik Serèkat. Trump bilang kalo tu béa kudu bakal nglindungin kamanan negara èn kekayaan pemikir dagang Amrik Serèkat, terus bantu ngurangin kerugian dagang Amrik serèkat èn Tiongkok. Trump pas bulan Agustus 2017 dah buka pengintéan rasmi soal gecekan bakal kekayaan pemikir Amrik Serèkat ama kerucil-kerucilnya, pemalingan nyeng dah ngrugiin tu Amrik Serèkat sendèwèk bangsa $600 miliar setaonnya.

Beranteman dagang Amrik Serèkat èn Tiongkok gableg dampak gedé bakal gerakan pulitik dunia, lantaran dua-duanya jadi kuasa utama dunia (utamanya dalem mas'alah atur banda). Enni kejadian lantaran dua-duanya nengtuin tarip di macem-macem barang jadinya dampaknya jadi kena ke macem-macem bagèan atur banda di kabèhan duania nyeng digero' ama Trump jadi "berantem tarip". Tarip nyeng dilakonin di Tiongkok èn Amrik Serèkat dah ngeja keoratengtuan atur banda dunia nyeng dampaknya berasa bakal juntrungan pemasokan barang antérobangsa.

## Sejarah
### Penyanteran tarip
Persidèn Amrik Serèkat Donald Trump nèken atu ketetepan tanggal 22 Maret 2018 ngiat ke Pasal 301 Wèt Dagang 1974, serènta merèntain Kantor Wakil Dagang Amrik Serèkat (USTR) bakal nerepin béa masup US$50 miliar bakal barang-barang deri Tiongkok. Dalem atu omong-omongan rasmi, kaya' nyeng disaratin ama tu saksinya, Trump bilang kalo béa nyeng diusul entu "waroan bakal plaktèk dagang Tiongkok nyeng kaga' kaci selama taonan", keitung pemalingan kekayaan pemikir Amrik Serèkat.

Tanggal 2 April, Kementerian Dagang Tiongkok soal béa bakal 128 barang Amrik Serèkat keitung potongan almunium, mesin ngiber, mobil, barang-barang deri daging babi, èn kedelé (nyeng gableg tarip 25%), serènta bua-buaan, kacang-kacangan, èn paralon baja (15%). Bèsokannya, USTR nongtodin daptar 1.300 lebi bangsaan barang-barang bawa masup deri Tiongkok nyeng duitnya ampé US$50 miliar nyeng rencananya bakal kena béa, keitung suku cadang mesing ngiber, batu batré, tipi tipis, perkakas doktor, satelit, èn senjata. 
Tiongkok nyanterin balesan èn ngelakonin tarip 255 bakal mesin ngiber, mobil, èn kedelé, nyeng jadi barang-barang pertanian utama bakal dibawa kuar ama Amrik Serèkat ke Tiongkok. Pas 5 April, Trump nyuru USTR kalo-kalo bisa nambain pelakonan ongkos barang $100 miliar.

Persidèn Trump nolak kalo entu beranteman entu berantem dagang, nyeng dibilang di Twitter pas bulan April 2018, "kita dah kelamaan paéh dagang lantaran ulahnya orang goblog, atawa ora pentès, nyeng wakilin kepentingan Amrik Serèkat", èn nimpalin kalo "wayah gini kita ngalemin kerugian dagang US$500 miliar setaon, tamba pemalingan kekayaan pemikir ampé US$300 miliar setaon. Kita kadanan bagènin ni kewontenan terus terusannya!" Menteri Dagang Amrik Serèkat Wilbur Ross bilang dalem atu wawancara CNBC kalo tarip soal barang-barang Tiongkok nyeng direncanakan cuma 0,3% deri barang dalem negeri keuntungan kotor Amrik Serèkat, melèngken Tukang Omong Gedong Puti Sarah Huckabee Sanders bilang kalo entu jejegan bakal gableg "rasa sakit jangka pèndèk" cuma mbawa "keberasilan jangka panjang".

## Gerakan atur banda nyeng nongol
Berantem dagangnya enni dua kuasa dunia dah ndampakin gedé-gedéan bakal atur pangkèng atu banda èn pulitik dunia, kususnya di Asia Kidul-wètan ama negara-negara anggota ASEAN, serènta banyak negara di dunia nyeng kena dampak deri berantem dagangnya Amrik Serèkat èn Tiongkok. Satu dasawarsa belakangannya, penerangan kebijakan Amrik Serèkat dalem berantem dagangnya ama Tiongkok dah ngganggu tatanan pulitik èn atur banda di seantéro dunia. Kalo ngiat ke mas'alah duit, entu kebijakan dah nglantaranin mudunnya kegetolan dagang ama kongco dagang Amrik Serèkat, utamanya Tiongkok, serènta laèn negara nyeng kena dampak perjangjian dagang. Guncangan makroekonomi global semakin memperumit upaya menuju liberalisasi perdagangan impor, menghasilkan penyesuaian dan pergeseran yang memperkuat konsekuensi perdagangan.

## Waroan
### Di Tiongkok
Tukang pulitik ama tukang atur banda nyeng ada di Tiongkok kepecah-pecah gara-gara ni berantem dagang. Dalem makalah di NPR bulan Agustus 2019 bilang kalo berapa dedengkot-dedengkot mbantah kalo putusan cepet bakal berantem dagang bakal nyelametin atur banda Tiongkok, laènnya bilang kalo negara kudu neken balik ngelawan Amrik Serèkat terus ngindarin perjanjian di semua ongkos. Guwernemèn Tiongkok becelè' kalo di sisi Amrik Serèkat entu ngantem kedaulatan Tiongkok liwat tuntutan perobahan nyeng kesusun di sistem atur banda Tiongkok. Masarakat Tiongkok umumnya kagèt pas mula-mulain ni berantem dagang kalo ngiat ke Lin Mao. 

Juli 2018, cendekiawan Xu Zhangrun ngomong kalo tu berantem dagang nyingkap lemahnya jejegan dalem sisim pulitik Tiongkok èn nyelè'in dedengkot Tiongkok Sip Kimpèng ala "kebanggan nyeng temenan" èn "pulitik jumawanya".

Agustus 2018, cendekiawan jejegan Hong Kong Willy Lam bilang kalo berantem dagang ngokoin rasa kawatirnya marènannya nyeng cenggableg di macem-macem negara Kulon ala Tiongkok èn nglembèkin wewenang hak guwernemèn Tiongkok Sip Kimpèng. Zhang Baohui, a political science professor at Lingnan University in Hong Kong, similarly said that the trade war had been effective in challenging the myth of Chinese invincibility, saying that the tariffs "really hurt China at a very bad time, when the economy is experiencing serious trouble."

Tukang atur banda Sheng Hong, dengkot lembaga pemikir Unirule Institute of Economics nyeng dah nutup, bilang kalo banternya baè'an kalo Tiongkok nginclo' ke permintaan Amrik Serèkat baka dagang nyeng adil, nyeng bilangnya kalo "ragem Tiongkok" percukongan negara ga' cocok ama kebijakan perobaan pasar èn rusaknya pengaturbandaan Tiongkok. Tenga-tenga penutupan Unirule abis Hong dibilang ngancem kamanan negara, Hong nyamain kega'pentèsan Pèking bakal torèrir celè'an dalem bari "nyopir mobil nyeng kaca depannya belok."

Makalah bulan Désèmber 2018 nyeng ditongtodin ama cendekiawan Tiongkok bilang kalo dalem bangsa-bangsaan nyeng paling jelèk deri beranteman dagang, Tiongkok bakal ngalamin penjeblosan lapangan kerja bangsa 1,1% ama kerugian pendapetan kotor (PDB) bangsa 1%, cuma masing bisa diatur ama Tiongkok. Laèn makalah nyeng ditongtodin bulan Pèbruari 2018 ama cendekiawan Tiongkok juga' nyimpulin kalo lagi-lagi Amrik Serèkat bakalan ngalemin kerugian kesejahteran orang-orang nyeng gedé jadi gara-gara deri berantem dagang, Tiongkok bakal ngalemin kerugian atawa kuntungan dikit meureun keitung gara-gara berantem dagang di ukuran dagang Amrik Serèkat-Tiongkok.

Pas bulan Sèptèmber 2019, Lu Xiang, atu orang cendekiawan di Sekola Èlmu Orang Tiongkok nyeng didukung ama negara, bilang pendelengan jelèk soal asil ngomong bareng entarannya, nyebut kalo Trump "ga' bisa dikira-kira", èn bilang, "Kita cuma bisa nyoba nutur penunjuk nyeng masup akal dalem omong tai ledignya."

Pelaporan dalem negeri soal berantem dagang ditutup-tutupin di Tiongkok. Senajan wasilah awat dikasi jalan bakal laporin entu beranteman, dia pada punya liputan tunduk ke pewatesan; South China Morning Post bilang kalo tukang gawé wasilah umrup Tiongkok diminta bakal ga' "laporin lebi-lebian" soal perang dagang. Melèngken atu makalah dalem "The New York Times" bilang kalo wasilah awah guwernemèn begujeng bakal nyanterin tu pernyataan rasmi, sementara pihak nyeng ada wewenang watesin maké kata-kata "berantem dagang". Ceplokan wasilah silaturahim soal berantem gè' ditutup-tutupin.

Berantem dagang nya'entu omong-omongan biasa di wasilah silaturahim Tiongkok, nyeng atu banyolan anterjala bekèn nyeng nglongok ke Thanos, atu tukang onar deri roman Marvel èn Marvel Cinematic Universe nyeng maèhin separo deri semua kidupan di alam semesta maké ''Infinity Gauntlet'', terus mbanyol kalo Trump bakal maèhin separo deri tukang ngasi duit Tiongkok nyeng caranya sama.

Propèsor atur banda deri Hongkong, Lawrence J. Lau, ngasi pendapat kalo atu gara-gara berantem dagang entu mungganya saingan Tiongkok èn Amrik Serèkat bakal kuasain atur banda èn tèhnolohi dunia. Dia bilang, "Ni ihwal gè' ngeja mendusinnya atu paham pengakuan bakal ra'yat bawa, ga' gabung laèn-laèn, cinta negara, èn atur banda nyeng kudu diatur ama negara sendèwèk di ampir di kabèhan dunia, keitung di 
Amrik Serèkat."

Di tenga taon 2021, Taoran Notes, atu rèkening wasilah silaturahim nyeng kejuntrung ama wasilah negara *[[Economic Daily]]*, nyaranin bakal nyeng ngambil kebijakan Tiongkok bakal tenang-tenang baé terus nyaranin bakal dua-duanya njembarin pemikiran nyeng ajib bakal pendelengan masing-masing. Taoran Notes bilang kalo tu negara dua-duanya dah mili "jalan kerja bareng nyari kesamaan bari mertahanin perbédaan."

*[[People's Daily]]*, koran rasmi deri Kumite Sintrem Parté Kuminis Tiongkok, bilang kalo Tiongkok bakalan pentès idup dalem beranteman dagang èn kalo kebijakannya Trump justru pada gableg dampaknya bakal tukang jajal Amrik Serèkat. Perhadring dalem jala di Tiongkok kususnya waroan saran jelèk nyeng kenain atur banda negara èn kongsi partikelir dah ditutup sejembar-jembarnya.

Abis penèkenan perjanjian Trap Atu, majalah Parté Kuminis Tiongkok "*[[Global Times]]*" nongtodin rerodan makalah nyeng ngasi tau soal tu berantem dagang. Ngiat ke *Global Times*, berantem dagang dah ngeja ra'yat Tiongkok jadi idepan èn pédéan, serènta ngasi bukti kalo tu negara gableg lembaga pulitik èn atur banda nyeng cukup kuat bakal mbèla dia punya kepentingan. Ngikut pendelengannya Global Times, Tiongkok ga' ngeja kebanyakan keputusan bakal perjanjian Trap Atu. Sengkilang Tiongkok akur bakal mbeli banyakan barang deri Amrik Serèkat, tu pembelian bukan pembelian nyeng dipaksa èn bolé dilakonin njuntrungin dia Tiongkok sendèwèk punya keperluan.  Perobahan nyeng kesusun diakurin ama Tiongkok soal perlindungan kekayaan pemikir èn penanggrakan banyakan bagèan atur banda bakal permodalan asing, ngikut ke Global Times, ujung-ujungnya bakal muasin Tiongkok punya keperluan bakal mingkinan dalem perobahan negara.

Tanggal 15 April 2025, Xia Baolong, Dedengkot sintrem Kantor Urusan Hongkong èn Makau, bilang dalem atu delengan wayah ngeriain Ari Tarbiyah bakal Keamanaan Negara Hongkong kalo Hongkong entu sumber untung dagang penggedénya bakal Amrik Serèkat, cuma Amrik Serèkat nglakonin tarip tinggi bakal Hongkong. Dia bilang, "Ni ihwal mingkinan dangta bakal dunia kalo Amrik Serèkat ga' bisa torèrir kema'muran èn kemantepan Hongkong, terus jadi pemboong ja'at penggedénya nyeng ngrusak hak asasi manusia, kebébasan, *suprèmasi hukum*, serènta kema'muran èn kemantepan di Hongkong." 

Nambain lagi dia, "Beneran bègo kalo mikir kalo kerèpah-rapihan, kehormatan, èn pembangunan gableg diteba maké njilat, nyerah, atawa mohon ama Amrik Serèkat. Setrapan èn tarip balikannya nyeng digero' ama Amrik Serèkat moal nggoyangin tèkad èn kehendak guwernemèn sintrem èn guwernemèn Daèrah Bestir Kusus Hongkong." Sebanyak 1,4 miliar orang ra'yat Tiongkok, keitung kita punya kongco-kongco di Hongkong moal takut èn ngeri. Ni justru bakal ngeja kita orang jadi nyatu èn teguh dalem njaga keamanan negara, serènta kema'muran èn kemantepan Hongkong."

### Di Amrik Serèkat

## Longok lagi
* Tiori anceman Tiongkok
* Kebijakan pembuian di Tiongkok
* Tarip Trump
* Lindung-lindungan di Amrik Serèkat
* Berantem dagang Jepang–Koréa Kidul 2019, sengkèta nyeng sama cuman béda negara
* Tarip selama masa jabatan kedua Donald Trump jadi Persidèn Amrik Serèkat

## Ruju'an